CELEX: 62018TN0738
Language: da
Date: 2018-12-11 00:00:00
Title: Sag T-738/18: Sag anlagt den 11. december 2018 — Dragnea mod Kommissionen

18.2.2019   
            
            
               DA
            
            
               Den Europæiske Unions Tidende
            
            
               C 65/43
            
         
      Sag anlagt den 11. december 2018 — Dragnea mod Kommissionen
      (Sag T-738/18)
      (2019/C 65/56)
      Processprog: engelsk
      
         Parter
      
      
         Sagsøger: Liviu Dragnea (Bukarest, Rumænien) (ved solicitor B. O’Connor og advokat S. Gubel)
      
         Sagsøgt: Europa-Kommissionen
      
         Sagsøgerens påstande
      
      
                  —
               
               
                  Kommissionens afgørelse (OCM(2018)20575), som blev sendt til sagsøgerens retlige repræsentant ved skrivelse af 1. oktober 2018, annulleres.
               
            
                  —
               
               
                  Kommissionen tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren anført tre anbringender.
      
                  1.
               
               
                  Første anbringende om tilsidesættelse af artikel 9, stk. 1, 2 og 4, i OLAF-forordningen (1) og tilsidesættelse af sagsøgerens ret til forsvar i undersøgelserne, herunder retten til at blive hørt og retten til overholdelse af uskyldsformodningen.
               
            
                  2.
               
               
                  Andet anbringende om tilsidesættelse af princippet om god forvaltningsskik i forbindelse med undersøgelserne og afvisningen af at indlede en undersøgelse af gennemførelsen af OLAF-undersøgelsen.
               
            
                  3.
               
               
                  Tredje anbringende om tilsidesættelse af retten til aktindsigt i dokumenter vedrørende OLAF-undersøgelsen.
               
            
         (1)  Europa-Parlamentets og Rådets forordning (EU, Euratom) nr. 883/2013 af 11.9.2013 om undersøgelser, der foretages af Det Europæiske Kontor for Bekæmpelse af Svig (OLAF) og om ophævelse af Europa-Parlamentets og Rådets forordning (EF) nr. 1073/1999 og Rådets forordning (Euratom) nr. 1074/1999.